**НАЧАЛНО УЧИЛИЩЕ”СВ.СВ.КИРИЛ И МЕТОДИЙ” ТОПОЛОВГРАД**

**ул.”Ив.Вазов”№13,тел.0470/52150,e-mail:nu1\_4topgrad@abv.bg**

**УТВЪРЖДАВАМ**: ………………………

Директор: / Добрин Парнаров /

**СТРАТЕГИЯ ЗА РАЗВИТИЕ**

**НА НУ „Св. Св. Кирил и Методий“**

**ГР. ТОПОЛОВГРАД, ОБЩ. ТОПОЛОВГРАД,**

**ОБЛ. ХАСКОВО**

**ЗА ПЕРИОДА 2016 – 2020 ГОДИНА**

Настоящата Стратегия приета от Педагогическия съвет с протокол № 9 / 09.09.2016 г. и утвърдена със заповед № 267 / 12.09.2016 г. на директора на училището.

**СЪДЪРЖАНИЕ**

I. Въведение

II. Анализ на състоянието на училището и на външната среда

1. Исторически данни
2. Статистически данни
3. SWOT - анализ

III. Основни цели, задачи и приоритети за развитие на училището

1. Мисия

2. Визия

3. Принципи на развитие

4. Стратегически цели

5. Приоритетни направления в дейността

IV. Дейности за реализиране на целите и приоритетите

V. Финансово обезпечаване на дейностите

VI. Заключение

**I. ВЪВЕДЕНИЕ**

Настоящата стратегия е разработена на основание новата динамика на социално-икономическите процеси и обществените очаквания за по-високо качество на образователната и възпитателна дейност.

Стратегията е съобразена с Националните стратегии и програми за развитие на образованието и обучението, Закона за предучилищното и училищно образование, Проектите и Програмите за развитието на образованието на национално равнище.

Основни принципи при разработването на Стратегията са общоприетите училищни ценности, произтичащи от Конвенцията за правата на детето, Закона за закрила на детето, Национална стратегия за учене през целия живот 2014 – 2020 г., Стратегия за намаляване дела на преждевременно напусналите образователната система (2013 - 2020 г.), Стратегия за ефективно прилагане на информационни и комуникационни технологии в образованието и науката на Република България (2014 – 2020 г.), Национална стратегия за насърчаване и повишаване на грамотността (2014 – 2020 г.) и Национална стратегия за развитие на педагогическите кадри.

**ІI. АНАЛИЗ НА СЪСТОЯНИЕТО НА НУ „Св. Св. Кирил и Методий“**

1. **Исторически данни**

НУ „Св. Св. Кирил и Методий“ е наследник на първото училище в Тополовград, преместено от село Талашманлий /дн. Генерал Тошево/ през 1889 година. Училището е трикласно и занятията се водят в частни къщи.

През първата учебна година, броят на учениците е 58, като непрекъснато се увеличава. Общата нужда от училищна сграда наложило построяването и през 1893 г. /дн. съд/ с кабинети / физически, химически, по природо знание и работилници/, които са били образцови и голяма рядкост за времето си.

До 1938/39 г. в Тополовград има едно средишно училище, към което се водят и две начални училища – едното в квартал „Св. Илия“, с две начални паралелки и другото наречено „централно“, намиращото се в центъра на града, с 12 паралелки.

На 20.Х.1939 г. училището се премества в новопостроената сграда /сгр. на ПУ „В. Априлов“/ и приема за свой патрон името на Климент Охридски. Директор на НУ „Кл. Охридски“ е Мара Георгиева.

През учебната 1946/47 г. в началното училище се открива полудневна детска градина, в коята се занимават 49 деца.

НУ „Кл. Охридски“ съществува до 1952/53 г., когато началното и основното училище се сливат в едно – основно училище „Кирил и Методий“. Училището става образцово. Увеличава се средният успех на учениците, като той доближава цифрата – 4.04.

От учебната 1957/58 г. директор на училището е Мария Стоянова. Училището има 16 паралелки начален курс и 9 паралелки прогимназиален курс. Учениците са 842 и три полудневни групи със 103 деца. За постигнати добри резултати в учебно-възпитателната работа , училището е наградено със златен орден.

През 1971/72 г. началното училище е вече самостоятелно след създаване на ЕСПУ „Д-р П. Берон“ и окончателно приема името НУ „Св. Св. Кирил и Методий“. Съставът е от 24 учители, в това число и директорът Иван Кунев. Училището е определено за базово.

НУ „Св. Св. Кирил и Методий“ е водещо училище в общината, окръга и региона. В него работи амбициозен колектив, носител на орден „Кирил и Методий“ III степен. През 1983 г. М. Стоянова и С. Панева са удостоени със званието „заслужил учител“.

През 1984 г. училището има нов директор – Ваня Василева, която ръководи училището, с кратко прекъсване, близо 30 години. Учителката Д. Шивачева е наградена с орден „Кирил и Методий“ I степен.

Директори на училището за 4 години са били: Златка Христова, Данка Камбарева и Бянка Станкова.

От месец август 2015 г., след конкурс, за директор е назначен Добрин Парнаров.

За стогодишния си юбилей училището е наградено с орден „Кирил и Методий“ – I степен. Учителката Димитрина Радева е наградена с високите правителствени награди „Константин Величков“, „Неофит Рилски“ и специалната награда на СБУ „учител на годината“ за принос в образователното дело.

1. **Статистически данни**

|  |  |  |
| --- | --- | --- |
| **Учебна година** | **Брой ученици** | **Брой паралелки** |
| 2015/2016 | 192 | 8, 1 ППГ |
| 2014/2015 | 191 | 8, 1 ППГ |
| 2013/2014 | 203 | 8, 1 ППГ |
| 2012/2013 | 202 | 8, 1 ППГ |

|  |  |  |  |  |
| --- | --- | --- | --- | --- |
| **Учебна година** | **Непедагоги-чески персонал** | **Педагоги-чески персонал** | **Образователно- квалификационна степен на педагог. персонал** | **ПКС и научна степен** |
| 2015/2016 | 7 | 15 | Магистър – 12  Бакалавър – 3 | I ПКС - 1  II ПКС – 5  V ПКС – 8 |
| 2014/2015 | 7 | 16 | Магистър – 12  Бакалавър – 4 | I ПКС – 1  II ПКС – 5  V ПКС – 8 |
| 2013/2014 | 7 | 17 | Магистър – 14  Бакалавър – 3 | I ПКС – 1  II ПКС – 5  V ПКС – 7 |
| 2012/2013 | 7 | 17 | Магистър – 13  Бакалавър – 4 | II ПКС – 7  V ПКС – 7 |

1. **SWOT – анализ**

| **Вътрешни фактори** | **Външни фактори** |
| --- | --- |
| **СИЛНИ СТРАНИ** | **ВЪЗМОЖНОСТИ** |
| - Квалифициран педагогически персонал.  - Успешна реализация на план-приема на ученици.  - Поддържане на постоянен брой ученици в последните години, което осигурява и финансова стабилност на училището в условията на делегиран бюджет.  - Учениците се обучават по доказали своята ефективност училищни учебни планове, отговарящи на интересите им.  - Добра успеваемост на учениците на външно оценяване, олимпиади, конкурси.  - Привлекателна учебна среда – добре оборудвани кабинети, компютърна зала  - Библиотека с богат и обновяващ се библиотечен фонд.  - Разнообразен годишен календар и спортни прояви.  - Изяви на учениците по различни интереси.  - Съвместна работа по проекти на учители и ученици.  - Постоянни консултации за подкрепа и приобщаване на учениците и техните родители с учителите . | - Предоставяне на качествено образование.  - Включване на учителите в различни форми на квалификация и обмяна на добри практики.  - Засилени мерки за контрол на отсъствията и успеха на учениците.  - Осъвременяване на материално-техниеската база.  - Активно взаимодействие с Училищното настоятелство.  - Участие на училищната общност в разработване и реализиране на проекти.  - Прилагане на иновативни методи и подходи в работата на педагозите и учениците.  - Повишаване на ефективността на рекламната политика на училището.  - Организиране на разнообразни извънкласни дейности.  - Реновиране на физкултурния салон и спортните площадки. |
| **СЛАБИ СТРАНИ** | **ОПАСНОСТИ И РИСКОВЕ** |
| - Намаляване броя на учениците, поради демографския срив в общината.  - Недостатъчна мотивация на уениците.  - Липса на съвременна спортна база.  - Намаляване процента на заинтересованите и активни родители.  - Ограничено финансово осигуряване. | - Недостиг на финансиране.  - Ниска степен на раждаемост.  - Намаляване на мотивацията за учене у учениците.  - Незаинтересованост на част от родителите, формални и неизчерпателни практики на комуникация.  - Икономическа нестабилност, предпоставка за безработица, обедняване на населението, миграция. |

**ІІI. ОСНОВНИ ЦЕЛИ, ЗАДАЧИ И ПРИОРИТЕТИ ЗА РАЗВИТИЕ НА НУ „Св. Св. Кирил и Методий“**

1. **МИСИЯ**

1.1. Утвърждаване на НУ „Св. Св. Кирил и Методий“ като училището на знаещите, можещите и успяващите – модерно и съвременно училище, устояващо в условията на конкуренция, предоставящо качествено и иновативно образование, единственото начално училище в Община Тополовград.

1.2. Поддържане на високо качество и ефективност на цялостния образователен процес в съответствие с изискванията на ЗПУО, Държавните образователни стандарти и „Европа 2020“, както и на всички поднормативни актове, за да отговорим на предизвикателствата на времето, в което живеем.

1.3. Възпитаване и изграждане на необходимите социални умения на младите хора за общуване и правилно поведение в обществото.

1.4. Изграждане на личности, възпитани в дух на родолюбие и патриотизъм, с модерно виждане за света и с висока степен на конкурентоспособност.

1.5. Осигуряване на равен достъп и подкрепа за развитие и приобщаване в системата на училищното образование на учениците като предпоставка за равноправна и пълноценна личностна реализация.

1.6. Развиване и поддържане на физическата дееспособност и подготовка за активен и здравословен начин на живот.

1.7. Придобиване на знания при изучаване на информационните технологии и тяхното практическо приложение в целия образователен процес.

1.8. Участие и успешна реализация на различни национални проекти.

1.9. Изграждане на стабилни партньорства и на взаимоотношения на толерантност и разбирателство.

1. **ВИЗИЯ**

Утвърждаване на училището като конкурентнто способно училище с непрекъснато обновяваща се материална база, със съвременни технологии и интерактивни методи на преподаване; училище, което ангажира, насърчава и подкрепя всяка отделна личност да получи образование, съответстващо на потребностите на съвременния живот; училище, в което постоянно се усъвършенстват професионалните умения на педагозите и е обособена общност от ученици, учители и родители, проявяващи толерантност, загриженост и зачитане на човешките ценности.

1. **ПРИНЦИПИ НА РАЗВИТИЕ**

|  |  |
| --- | --- |
| **Автономност** | Училището, като част от  системата на образованието ползва автономия да провежда собствена политика, отговаряща на държавните образователни стандарти. |
| **Отчетност** | Всички участници в образователната и възпиталната дейности отговарят и се отчитат за своите действия с цел осигуряване на ефикасност, ефективност и резултатност на политиките. |
| **Ефективност** | Динамично управление, реализация и обвързване на ресурсите с конкретни резултати, оценка на миналия опит и бъдещото въздействие. |
| **Законосъобразност** | Всички цели, приоритети, мерки и конкретни действия съответстват на Конституцията на Република България, на законите и другите нормативни актове. |
| **Сътрудничество** | Успешната образователна и възпитателна политика - основава се на широко участие в сътрудничество с други институции - от концепцията до изпълнението. |
| **Отговорност** | Всички членове на педагогическата колегия и помощно-обслужващия персонал, ангажирани в образователната, възпитателната и обслуждащата дейност, осъществявана в училището, носят отговорност за постигане на трайни ефекти с дългосрочно въздействие. |
| **Ориентираност към личността** | Най-важната задача за нас, е успехът на отделната личност. |
| **Равен достъп** | Всеки ученик постъпил в училището има право да получи качествено образование, което отговаря на нуждите и способностите му. |
| **Единство в многообразието** | Обучението, подготовката и възпитанието на децата и младите хора се осъществяват в рамките на единна културно-образователна среда, която създава гаранции за защита и развитие на отделните култури и традиции в рамките на училищната образователна политика и общо културно-езиково пространство. |
| **Гъвкавост** | Образователната и възпитателната деност е ориентирана към многообразните личностни потребности и предоставя възможности за свободен избор на обучаваните. |
| **Новаторство** | Административното ръководство и педагогическата колегия демонстрира воля и възможности за възприемане на нови подходи и философии с цел постигане на по-добри резултати. |

1. **СТРАТЕГИЧЕСКИ ЦЕЛИ**

**Главна стратегическа цел:**

Постигане на оптимални условия за обучение, възпитание, труд и реализация на подрастващите в демократичното общество. Предоставяне на образователен продукт, отговарящ на европейските критерии и изисквания за качество. Всички участници в образователно–възпитателния процес да се чувстват еднакво отговорни, ангажирани и значими субекти.

**Специфични стратегически цели:**

**А. Поставяне на ученика в центъра на цялостната дейност в училищната общност.**

* Повишаване на качеството и ефективността на учебно-възпитателната работа за успешно обучение и задържане на учениците в училище;
* Ориентиране на образователно-възпитателния процес към личността на ученика, към неговите потребности и стремежи;
* Максимално обхващане на децата, подлежащи на задължително обучение;
* Осигуряване на целодневна организация на учебния ден в началния етап;
* Осигуряване на обща подкрепа за личностно развитие за всички ученици и допълнителна подкрепа за личностно развитие на ученици със специални образователни потребности, с хронични заболявания, в риск и с изявени дарби;
* Привличане на учениците за участие в конкурси и състезания, поощряващи творческата им дейност;
* Оптимизиране и обогатяване на формите за организиран отдих и туризъм с опознавателна и учебна цел;
* Осигуряване на здравословна жизнена среда в училище;

**Б. Създаване на условия за перманентно повишаване на квалификацията на педагогическият персонал.**

* Създаване на действаща система за непрекъсната квалификация на преподавателите, както по отношение на знанията и уменията на учителите в конкретна област, така и като обща педагогическа компетентност;
* Стимулиране на учителите към самоподготовка, усъвършенстване и активно поведение по отношение на овладяването и прилагането на нови, иновативни техники и методи на преподаване и оценяване.
* Подобряване на екипната работа в училище като се създадат условия за осигуряване на обратна връзка, анализ и оценка на постиженията и неуспехите в колектива, както и достигане до съвместно решение при наличието на трудности и проблеми.
* Провеждане на открити уроци по учебни предмети от всички образователни области и обмяна на добри практики.
* Оптимизиране дейността на методическите обединения в училище;

**В. Изграждане на приветлива, естетична, съвременна и енергоспестяваща материално-техническа база.**

* Създаване на условия за нормална трудова дейност на учителите и учениците;
* Осъвременяване и обогатяване на материалната база чрез набавяне на помощни и нагледни средства, съвременно оборудване на кабинетите и класните стаи, реновиране на физкултурния салон и спортните площадки;
* Перманентно обогатяване на библиотечния фонд;

**Г. Подобряване на координацията и сътрудничеството в работата на педагогическата и родителската общности.**

* Постигане на единодействие между училище и семейство;
* Повишаване на качеството на работа на Училищното настоятелство;
* Създаване на Обществен съвет към училището;
* Подкрепяне на организации, осъществяващи програми, свързани с деца в неравностойно положение.

1. **ПРИОРИТЕТНИ НАПРАВЛЕНИЯ В ДЕЙНОСТТА**
2. Повишаване на качеството и ефективността на училищното образование и подготовка.
3. Усъвършенстване системата за квалификация и перманентно обучение.
4. Утвърждаване на училището като научно, културно и спортно средище.
5. Удовлетворяване на специфичните образователни потребности на учениците и нарастващата взискателност на родителите.
6. Осигуряване на стабилност, ред и защита на децата в училището.
7. Взаимодействие с родителската общност, сътрудничество и активни връзки с общественост и органи.
8. Създаване на условия за личностна изява, инициатива и творчество на учениците чрез извънкласни форми и създаване на условия за осмисляне на свободното време.
9. Развитие и подобрения във външната и вътрешна среда на училището.
10. Изпълнение на Национална стратегия за „Учене през целия живот за периода 2014 – 2020 година”.
11. Участие в национални програми и проекти.

**IV. ДЕЙНОСТИ ЗА РЕАЛИЗИРАНЕ НА ЦЕЛИТЕ И ПРИОРИТЕТИТЕ**

**ПН I.** **Повишаване на качеството и ефективността на училищното образование и подготовка.**

***ЦЕЛИ:***

* Осигуряване на по-голяма практическа приложимост на обучението и ориентирането му към конкретни резултати.
* Усъвършенстване на системата за вътрешно оценяване и успешно участие във външното оценяване.
* Засилване на възпитателната работа с оглед пълноценно личностно развитие.
* Разширяване и стимулиране на формите за обучение и възпитание в дух на демократично гражданство и патриотизъм, здравно и екологично възпитание, потребителска култура, физическа активност и спорт.
* Постигане на положително отношение към училището и предлаганото образование.
* и прибиране и задържане на учениците, подлежащи на задължително обучение.
* Засилване ролята на училищното настоятелство и обществения съвет при определяне цялостната политика на училището.
* Развитие на компютърните умения на училищната общност.
* По-широко навлизане на нови методи на преподаване (интерактивност).

***ДЕЙСТВИЯ***

* Качествено обучение по всеки учебен предмет иповишаване нивото на познавателните умения, адаптирани към различни форми и начини за практическо прилагане на учебното съдържание и овладяване на компетентности.
* Издигане равнището на родноезиковата подготовка. Акцент върху грамотността (български език и математика).
* Утвърждаване на чуждоезиковото обучение.
* Създаване на условия за изяви  на  учениците и конкретизиране на работата с ученици със специфични образователни потребности, ученици, срещащи затруднения в усвояването на учебния материал.
* Осъществяване на допълнителна работа с учениците. Откриване на заложбите на всяко дете и насочване на развитието му в област, в която то ще изяви най-добре своя потенциал. Развиване и подобряване на индивидуалната и диференцирана работа с учениците.
* Диференциация  на  обучението  по  посока  на желания   и възможности на обучението по следните основни направления - български  език  и литература, математика, информационни технологии, природни науки, музика, изобразително изкуство, и спорт.
* Демократизиране и хуманизиране на дейността в училище с цел постигане на висока успеваемост от страна на  учениците.
* Насърчаване на публичните изяви  на учениците.
* Реализиране на гражданско и здравно образование, изграждане на навици за здравословен начин на живот в детска възраст .
* Запазване едносменен режим на обучение и задържане на децата в училище чрез реализиране на целодневно обучение .
* Изнасяне на уроци в културни институти и институции, свързани с културно-историческото наследство.
* Реализиране на системна и целенасочена рекламна стратегия за привличане и задържане на ученици. Извършване на перспективен прием за ученици в първи клас на началния етап.
* Прилагане на подходи, основани на демократични принципи и развити образователни модели, свързани с повишаване успеваемостта на учениците в обучението.
* Привеждане дисциплината  на учениците в съответствие с новите обществени реалности.
* Стриктно спазване на изискванията на водещи закони, наредби, правилници, правила.
* Засилване взаимодействието с родителите, разширяване на възможностите за участието им в управлението на училището и усъвършенстване на статута на училищното настоятелство и обществения съвет.
* Използване на създадени видеоматериали и интерактивни уроци.
* Повишаване  на  социалните умения  на  учениците  чрез  подпомагане  на физическото, социалното и личностното им развитие.
* Реализиране превенция на насилието и агресията сред учениците и утвърждаване на позитивни модели на поведение.
* Подкрепа на изявата и развитието на даровитите деца и ученици.
* Засилване на възпитателната работа с учениците с оглед пълноценно личностно развитие.
* Развитие на включващо образование за учениците със специални образователни потребности и изграждане на училище, съобразено със специфичните им потребности.
* Засилване положителното отношение към училището като институция от страна на ученици и родители. Съпричастност към училищния живот.
* Реализиране на положителна училищна атмосфера, влияеща благоприятно върху развитието на учениците.

**ПН ІІ. Усъвършенстване на системата за квалификация и перманентно обучение**

***Цели:***

* Утвърждаване на авторитета и подпомагане на кариерното развитие на учителите в училището.
* Продължаващо изграждане на система за квалификация.
* Поддържане на изградената система за кариерно развитие на учителите.
* Синхронизиране на квалификациите в училището с потребностите на учителите.
* Предоставяне на възможности за получаване на индивидуална квалификация при интерес и нужда.
* Повишаване на изискванията към работата на учителите.
* Квалификация на учителите за работа с ученици в риск от отпадане.

***Действия:***

* Провеждане на въвеждаща, поддържаща и надграждаща квалификация на учителите, на административния персонал и на ръководството.
* Използване на разнообразни форми на квалификационна работа – проблемна група, практикум, тренинг, семинар, лектория, дискусия, участие в научна-практическа конференция, информация от библиотека, интернет.
* Създаване на възможност за повишаване на постигнатата професионално-квалификационна степен за всеки член на педагогическата колегия.
* Обвързване на постигната професионално-квалификационна степен с допълнително материалното стимулиране, предвидено във вътрешните правила за работна заплата.
* Повишаване ефективността на педагогическия контрол. Повишаване на изискванията към работата на учителя чрез засилване на вътрешно-училищната контролна дейност.
* Създаване на условия  за повишаване реалните резултати от обучението - засилване качеството  на предварителната подготовка, спазване задълженията произтичащи законовите и подзаконови нормативни актове и вътрешните правилници.
* Квалификация на учителите по въвеждането на нови учебни програми.
* Усъвършенстване на уменията на учителите за работа с приложни компютърни програми и изготвяне на продукти, предполагащи интегрирането на отделни предметни области и междупредметни връзки чрез интерактивни методи на преподаване и информационните технологи.
* Участие във всички форми за квалификация, организирани на регионални ниво.
* Създаване   и  използване   на  електронни  документи   от задължителната   училищна документация.
* Обвързване на кариерно развитие със системата за диференцирано заплащане.
* Активно участие в системата от стимули за повишаване на мотивацията на педагогическите кадри за професионално усъвършенстване и тяхната активност в развитието на иновативни практики.
* Разширяване и усъвършенстване на моделите и формите за контрол.
* Усъвършенстване на условията и реда за провеждане на вътрешното оценяване, в това число квалификация на учителите за прилагане на нови форми за оценяване на знанията и уменията на учениците.
* Създаване на условия за квалификация на учителите за използване на различни форми и начини за практическо прилагане на учебното съдържание.

**ПН ІІІ. Утвърждаване на училището като научно, културно и спортно средище:**

***Цели:***

* Развиване на системата за извънкласни и извънучилищни дейности, които спомагат за по-добрата организация на свободното време и са насочени към развитие на творческия потенциал на учениците.
* Реализиране на ефективна рекламна кампания за  постиженията на училището.
* Поддържане  на интернет страница на училището с възможности за поставяне на въпроси,  даване  на мнения и предложения, публикуване на вътрешно-училищни нормативни документи, бланки, съобщения, постижения на учители и ученици, предстоящо в училището, галерия със снимки.
* Създаване на информационен център в училището с публикуване за свободен достъп на тематични разпределения, разработени теми, вътрешни нормативни документи, бланки, рисунки, поезия, снимки и други, на училищните сървъри.

***Действия:***

* Приемане и изпълнение на ежегодна програма за извънкласни и извънучилищни дейности, които спомагат за по-добрата организация на свободното време и са насочени към развитие на творческия потенциал на учениците.
* Организиране, поощряване и своевременно информиране за участие в детски и младежки конкурси от регионален, национален и международен ха­рактер.
* Участие на училищни формации и индивидуални участници в различни изяви.
* Съвместна  работа с НПО, които включват в дейността си работа с подрастващи.
* Приемане и изпълнение на ежегодна програма за организиране на ученическия отдих и извънкласни дейност.
* Предоставяне на свободен достъп на училищната база за провеждане на различни видове дейност.
* Организиране на спортни състезания по различни видове спорт,  домакин на които е училището.
* Организиране на културни празници в училището на районно и градско ниво.
* Организиране на информационни дейности в училището на районно и градско ниво за учители, администрация и ученици.
* Разработване на училищни проекти за подпомагане на физическото възпитание и спорта.
* Повишаване на социалните умения на учениците чрез подпомагане на физическото, социалното и личностното им развитие.
* Изпълнение на дейностите по Националния календар за извънучилищни дейности и Националния спортен календар на МОН и организираните на общинско  и областно ниво.
* Всеки учител организира и провежда минимум по една дейност свързана с изява на ученици пред родители на учебна година.

**ПН ІV. Удовлетворяване на специфичните образователни потребности на учениците и нарастващата взискателност на родителите**

***Цели:***

* Откликване на изискванията на обществото за устойчива образователна система с безусловна публичност и прозрачност на управление и състояние.
* Създаване на условия за изява на всички ученици в съответствие с техните желания и възможности.
* Развиване ефективността на връзката учител-родител.
* Възпитаване на качества за работа в конкурентна среда чрез участието в извънкласни форми.
* Създаване на условия за въвеждането на информационните технологии в организирането и провеждането на учебния процес по всички учебни предмети.
* Чрез творческото развитие на учениците да се работи ак­тивно в посока утвърждаване на училището не само като образо­вателен, но и като духовен и културен център.

***Действия:***

* Задоволяване желанията на учениците за допълнително обучение в избираеми и факултативни учебни часове.
* Диференцирана работа с учениците със специфични образователни интереси.
* Организиране на „зелени", училища.
* Участие в различни форми на алтернативно обучение и възпитание, свързани с творческото развитие на подраства­щите.
* Развитие на включващото образование за децата и учениците със специални образователни потребности.
* Изграждане на подкрепяща среда за учениците със специални образователни   потребности   чрез   осигуряване   на   архитектурен, информационен и комуникационен достъп в училището.
* За постигане на по-добър диалог с учениците и родителите им е необходимо осъществяване на подготовка за оказване на педагогическа и психологическа подкрепа, за общуване и социализация.
* Изграждане и поддържане на система за връзка с родителите чрез eлектронната поща по схемата: училищно ръководство - класен ръководител - родител.
* Редовно актуализиране на училищния сайт
* Пълноценно използване на изградения "Мултимедиен кабинет".

**ПН V. Осигуряване на стабилност, ред и защита на децата в училището**

***Цели:***

* Реализиране на стратегия за закрила здравето и безопасността на учениците в училището.
* Провеждане на дългосрочни действия, касаещи здравното образование, физическата култура, гражданските права и  творческите дейности на подрастващите, отнасящи се до непосредствената сигурност и безопасност на децата  в училището.
* Реализиране на  конкретни мерки, основаващи се на принципите на превантивен контрол и дейности за ограничаване и преодоляване на опасностите.
* Създаване   на  устойчиви   механизми   и   инструменти  за   гарантиране   на сигурността и здравето на децата и учениците.

***Действия:***

* Ежегодно изготвяне на раздел от плана на училището в изпълнение на този приоритет.
* Стриктно спазване системата на дежурство в училище, осъществяване на вътрешен контрол чрез създаване на комисии по спазването на дежурството.
* Изготвяне на вътреучилищни нормативни актове, съобразени с целта на това приоритетно направление за постигане на яснота и стабилност на училищната организация.
* Засилен контрол по изпълнение на дейностите, свързани с осигуряване безопасни условия на обучение, дейността на комисиите по безопасност на движението, противопожарна охрана, гражданска защита и провеждане часа на класа.
* Изготвяне и реализиране на Програма за превенция на насилието и агресията сред учениците.
* Изпълнение на Правилника за осигуряване на здравословни и безопасни условия на обучение и труд в училището.
* Поддържане на системите за видеонаблюдение и охрана на училището и подобряване на безопасността на материалната база.
* Създаване на подкрепяща среда за деца и ученици, склонни към насилие и агресия.
* Възпитаване на умения и поведение при кризисни и екстремни ситуации.
* Провеждане на практическо обучение (*периодично, два пъти годишно*) – проиграване на основни бедствени ситуации (земетресение, наводнение, пожар, производствена авария, терористичен акт).
* Изготвяне и изпълнение на Графици за обучение на учениците за действия при бедствия, аварии, катастрофи и  пожари.
* Осигуряване на адекватно здравно обслужване в училището.
* Осигуряване на условия за ученическо хранене.
* Възпитаване на устойчиви навици и умения за здравословно хранене.
* Изграждане на навици за здравословен начин на живот в детска възраст .
* Изготвяне и реализиране на Програма за здравно образование.
* Обявяване дни на плодовете и зеленчуците и мляко веднъж седмично .
* Изготвяне и реализиране на Програма за екологично образование и екологосъобразно поведение.
* Изготвяне и изпълнение на Графици за провеждане на обучението по безопасност на движението.

**ПН VI. Взаимодействие с родителската общност, сътрудничество и активни връзки с общественост и органи**

***ЦEЛИ***

* Осъществяване процеса на подготовка, обучение и възпитание на учениците във взаимодействие и сътрудничество с родителите им.
* Развиване на конструктивна комуникация във взаимоотношенията в съотвестствие със Закона за предучилищно и училищно образование.
* Прилагане на модели на поведение, основани на идеите и принципите на гражданското образование.
* Спазване на единни педагогични изисквания за поведение и успеваемост.
* Изграждане на работеща система от взаимовръзки и обратна информация за поведението и успеваемостта на учениците.
* Развиване на ефективна система от действия за преодоляване на проблема с безпричинните отсъствия.

***ДЕЙСТВИЯ***

* Развиване на способностите и нагласите за конструктивно решаване на проблемни ситуации.
* Повишаване на уменията за работа с родители.
* Изграждане на съдържателен и многообразен учебно-възпитателен процес.
* Създаване на информационна банка с данни и координати за връзка с  ученика и неговите родители.
* Изпълнение на Правилника за дейността на училището за ограничаване на безпричинните отсъствия.
* Стриктно спазване графика за консултации и приемно време.
* Планиране на съвместни дейности с родителите.
* Търсене мнението на родителите по различни въпроси и отчитането му при вземане на решения.
* Своевременно представяне на информация за:
* успеха и развитието на учениците в образователно-възпитателния процес;
* спазването на училищната дисциплина;
* уменията на децата за общуване с учениците и учителите;
* интегрирането на учениците в училищната среда;
* посещаемостта на учебните часове от учениците;
* отсъствията на ученика от учебни часове,
* започване на процедура по налагане на наказание;
* възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага;
* напредъка и/или проблеми на децата им.
* Предоставяне на възможност и оказване на необходимото съдействие на родителите за:
* срещи с класния ръководител и преподавателите по предмети в определеното приемно време или в друго удобно за двете страни време;
* участие в различни форми на комуникация (общи родителски срещи, индивидуални срещи);
* изразяване на мнение и представяне на предложения за развитие на училището;
* присъствие и участие във форми за решаване на въпроси, които засягат права и интереси на детето им;
* участие в училищното настоятелство;
* провеждане на консултации със специалисти по въпроси, свързани с възпитанието на децата и учениците;
* осигуряване посещаемостта на ученика в училище;
* запознаване срещу подпис с училищния учебен план и с правилника за дейността на училището при записване на детето или ученика;
* явяване в училището, когато важни причини налагат това и бъдат поканени от класния ръководител или директора;
* намиране на нови форми за общуване;
* правата на родителя в процедурата по налагане на наказание;
* присъствие на родител при изслушване на ученик и да изрази мнение при налагане на наказания на ученик.
* Търсене на сътрудничество и поддържане на активни връзки по различни въпроси на образователно-възпитателния процес с:
* РУО и МОН;
* Областната управа;
* Общинската управа;
* Общинските съветници;
* Районното полицейско управление и Детска педагогическа стая към него;
* Местната общественост;
* Неправителствени организации, дарители и спонсори;
* Културни и образователни институции

**ПН VII. Осигуряване на условия за личностна изява, инициатива и творчество на учениците чрез извънкласни форми и създаване на условия за осмисляне на свободното време.**

***ЦЕЛИ***

* Създаване  на условия за активна извънкласна дейност с учениците.
* Представяне на добри педагогически практики за работа с децата.
* Привличане и мотивиране на учениците за участие в извънкласни дейности.
* Популяризиране постиженията на учениците и  учителите.

***ДЕЙСТВИЯ***

* Развиване дейността на клубовете по интереси. Специално внимание към заниманията със спорт и изкуства.
* Осъществяване оптимално ниво на вътрешна мотивация у учениците чрез съдържателна учебно-възпитателна работа, свързана с училищни и извънучилищни мероприятия и дейности:

- участия в състезания, олимпиади, конкурси, изложби;

- екскурзии с учебно-възпитателна цел;

- участия различни спортни форуми;

- отбелязване на тържествени събития и ритуали от националния и регионалния календар;

* Осъществяване на извънкласни и извънучилищни дейности, които спомагат за по-добрата организация на свободното време и са насочени към развитие на творческия потенциал на учениците.
* Представяне и популяризиране на резултатите от участията на учениците в състезания, олимпиади, конкурси, изложби.
* Информиране и стимулиране на учениците да участват в конкурси, състезания, олимпиади.
* Утвърждаване традицията за поздравителни адреси до родители на изявени ученици.
* Своевременно отразяване на участия и постижения в извънкласни и извънучилищни дейности чрез връчване на сертификати за участие, грамоти и др. форми .

**ПН VIII. Развитие и подобрения във външната и вътрешна среда на училището**

***ЦЕЛИ***

* Създаване  на условия за активна образователно-възпитателна дейност с учениците.
* Подобряване състоянието на външната и вътрешната среда.
* Поддържане естетическия вид на околната среда.
* Повишаване на привлекателността на учебния процес и на училищната среда, подобряване на учебната материално-техническа база.

***ДЕЙСТВИЯ***

Подобрения във външната среда:

* Подобряване състоянието на външната среда – училищния двор и прилежащите площи.
* Подобряване на условията за ученически спорт и нормалното провеждане на учебните часове по физическо възпитание и спорт.
* Поддръжка на оградата.
* Поддръжка на местата за почивка.

Подобрения във вътрешната среда:

* Дългосрочно планиране на дейности за подобряване на средата, в която се работи – кабинет, класна стая, коридори, фойаета, суха и топла връзки.
* Промяна облика на кабинетите и класните стаи в училището. Всеки учител с помощта на училищното ръководство, реализира дейности за подобряване на интериора  на работната среда.
* Поддържане на пожаро-известителната система.
* Поддържане на системите за видеонаблюдение.
* Създаване, поддържане и обогатяване на „Зелени зони“ в кабинетите, класните стаи и в училищното.
* Поддържане състоянието на сервизните помещение и своевременното отремонтиране при нужда.

**ПН IX.** **Изпълнение на Национална стратегия за „Учене през целия живот за периода 2014 – 2020 година”**

***ЦЕЛИ***

* Въвеждане на нови форми на обучение.
* Насърчаване и развиване на неформалното и формалното учене през целия живот.
* Развитие квалификацията на педагогическия и административния  персонал.
* Прилагане на образователен подход, който подпомага развитието на всички учещи и допринася за изграждането на мислещи, можещи и инициативни личности, способни да се справят с промените и несигурността.

***ДЕЙСТВИЯ***

Развитие на ефективни партньорства с ДИУУ – София и ДИПКУ – Стара Загора за практическата реализация на непрекъсната квалификация на работещите в училището.

Подсигуряване и насърчаване достъпа до различните форми на непрекъснато образование с цел придобиване на необходими нови умения.

Продължаване и даване възможност на повече ученици да се обучават в самостоятелна форма на обучение.

Насърчаване на подготовката и квалификацията на преподавателите за постигане висок престиж на българския учител и ефективно управление на образованието в училището.

Активно участие в националните програми, финансирани от държавния бюджет и европейски програми, администрирани от МОН:

**ПН Х. Участие в национални програми и проекти:**

***ЦЕЛИ***

1. Участие на училищната общност във всички проекти и национални програми обявени от МОН и покриващи наши потребности.

2. Развитие на конкурентно-способността на училището.

***ДЕЙСТВИЯ***

Участие в национаните програми:

1. „Квалификация” с двата модула „Квалификация на учители” и „Квалификация на директори”, чрез която осъществяваме конкретни действия за подготовка на системата за въвеждане на новата структура на средното образование.

Програмата включва разработка, апробация и внедряване на инфраструктура на е-среда за съчетано учене за нуждите на училищните директори;

2. „Информационни   и   комуникационни   технологии (ИКТ) в училище”, чиито цели са свързани с бързото и навременно въвеждане на съвременните технологии в образователния процес и интернет свързаност.

3. „Енергоефективно саниране на училищни сгради”, като нашата цел е да се довърши започналото саниране и да подпомогне:

намаляването на енергийните разходи на училището и облекчаването на бюджета ни за режийни разноски;

намаляване емисиите на вредни вещества в околната среда; подобряване на микроклимата в училище и създаване на условия за нормално протичане на учебния процес;

подобряване на санитарно-хигиенните условия и намаляване на загубите на енергия и водни ресурси.

4. „Модернизация на материалната база в училище”, която цели възстановяване и модернизиране, създаване и поддържане на обекти, съоръжения и инфраструктура чрез съвременни технологии за гарантиране на висока функционалност и максимална сигурност при експлоатация.

6. „Система за национално стандартизирано външно оценяване”, чиято основна цел е задължителното оценяване на знанията и уменията на учениците в края на всеки образователен етап (IV клас) чрез национални стандартизирани изпити.

7. „С грижа за всеки ученик” - модул „Осигуряване на допълнително обучение на учениците за повишаване на нивото на постиженията им по  общообразователна подготовка”, с която осигуряваме възможност за допълнително обучение както на деца с изявени способности, така и на деца, които имат проблеми с усвояване на учебния материал. Програмата мотивира учителите за работа с учениците, отчитайки индивидуалните им способности и интереси.

9. „Закрила на деца с изявени дарби”.

10. Национална програма за по-пълно  обхващане  на учениците в задължителна училищна възраст, като се осигурят условия за достъп до образование на тези ученици без разлика по отношение на етническа принадлежност, пол, произход и вероизповедание чрез създаване на възможност за всеки да се обучава независимо от неговото местоживеене и икономическо положение чрез следните оперативни направления:

- „Осигуряване   на   учебници   и   учебни   помагала   за учениците в I - IV клас в държавните, общинските и частните училища в Република България”;

- „Осигуряване на закуска и/или плод, и/или мляко (чай), включително млечно-кисели продукти на всеки ученик в I - IV клас и в подготвителните групи и класове”.

12. „Модернизация на материалната база в училище” - модул „Създаване на достъпна архитектурна среда”.

13. „Училище без насилие” - модел на МОН и УНИЦЕФ за обща училищна политика срещу насилието и тормоза.

14. „На училище без отсъствие”, мярка „Без свободен час” - Заместване на отсъстващи учители в училището.

16. Подпомагане на физическото възпитание и спорта на учениците по реда на ПМС №129/11.07.2000 г.

**V. ФИНАНСОВО ОБЕЗПЕЧАВАНЕ НА ДЕЙНОСТИТЕ**

1. Средства от бюджета на училището.

2. Средства, набрани от Училищното настоятелство, благотворителни базари на учениците.

3. Кандидатстване по проекти.

4. Дарения от спонсори.

5. Собствен труд и труда на родителите за осъществяване на вътрешни текущи ремонти и естетизиране на помещения.

**VI. ЗАКЛЮЧЕНИЕ**

* Срок за изпълнение на тази стратегия са  учебните 2016-2020 години.
* Стратегията се актуализира в началото на всяка учебна година и в случаи на значителни промени в организацията на работа в училището или на нормативните актове за средното образование.
* Със стратегията за развитието на училището са запознати всички членове на колектива, учениците, родителите, Общесвен съвет.

Настоящата Стратегия за развитие на НУ „Св. Св. Кирил и Методий“ през периода 2016 – 2020 година е приета с Протокол № .... от заседание на педагогическия съвет проведено на ……………………………….

**ПЛАН ЗА ДЕЙСТВИЕ С ФИНАНСИРАНЕ:**

|  |  |  |  |
| --- | --- | --- | --- |
| **№** | **Дейност** | **финансиране** | **срок** |
| 1. | Изработване и утвърждаване на цялостна концепция за провеждане на образователния процес – учебен план и програми, Етичен кодекс, методически обединения и комисии, план-прием, целодневно обучение. | Делегиран бюджет | до 15.09. на всяка година |
| 2. | Обновяване и оборудване на нови класни стаи и кабинети за предучилищни групи и начален етап. | Делегиран бюджет | септември  2016 г. |
| 3. | Изграждане на специализиран кабинет за приобщаващо и подкрепящо образование. | Делегиран бюджет | септември  2017 г. |
| 4. | Ремонт на външна спортна площадка, изграждане на съоръжения за различни видове спорт. | Мярка 7 „Програма за развитие на селските райони 2014-2020“общинско финансиране | 2017 – 2018 г. |
| 5. | Ремонт и саниране корпуса на училището, подмяна на отоплителната и ВиК инсталации. | Мярка 7 „Програма за развитие на селските райони 2014-2020“общинско финансиране | 2017 – 2018 г. |
| 6. | Участие в квалификационни форми на педагогическия състав. | Делегиран бюджет, синдикати, община | постоянен |
| 7. | Разработване, спечелване и реализиране на национални и европейски проекти. | Фондове на ЕС, община, дарения | постоянен |
| 8. | Продължаване на работата по програми „Училищен плод“, „Без свободен час“, както и включване към програма „Училищно мляко“ | Министерство на земеделието и Министерство на образованието | постоянен |
| 9. | Доразвиване на традициите за съвместни тематични изяви с читалище „Св. Св. Кирил и Методий 1894“ | Смесено финансиране | постоянен |
| 10. | Продължаване на традицията за провеждане на благотворителния Коледен базар. | Дарения | всяка учебна година |
| 11. | Провеждане на традиционен училищен спортен празник, участия в районни и общински спортни състезания. | Делегиран бюджет, 129 ПМС | постоянен |
| 12. | Участие в Проект BG05M20P001-2.004 „Развитие на способностите на учениците и повишаване на мотивацията им за учене чрез дейности, развиващи специфични знания, умения и компетентности (твоят час)” | Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове. | 29 месеца |